బొగ్గులతో పిచ్‌ను ఆరబెట్టే ప్రక్రియ
 
చెన్నై: ఇంగ్లండ్‌తో అయిదు టెస్టు మ్యాచ్‌ల సిరీస్‌లో టీమిండియా చివరి టెస్టు చెన్నైలో శుక్రవారం నుంచి జరుగుతుంది.కాగా అయిదవ టెస్టు కోసం చెపాక్‌ మైదానాన్ని సిద్దం చేయ డంలో గ్రౌండ్‌ సిబ్బంది తలమునకై ఉన్నారు. వార్థా తుపాను కారణంగా చెన్నై నగరం అతలా కుతలమైన సంగతి తెలిసిందే.ఇలాంటి ప్రతికూల పరిస్థితుల్లోనూ అయిదవ టెస్టు కోసం చిదం బరం స్టేడియం తమిళనాడు క్రికెట్‌ అసోసి యేషన్‌ సిద్దం చేస్తుంది.వర్షం కారణంగా మైదానం తడిగా మారినపుడు సూపర్‌ సాపర్లతో అవుట్‌ ఫీల్డ్‌నుంచి నీరుతొలగించడం, డ్రైయర్లతో పిచ్‌ను ఆరబెట్టడం ఇంతకు ముందు మనం చూశాం.అయితే చెన్నైలోని చిదంబరం స్టేడి యంలో పిచ్‌ను ఆరబెట్టేందుకు గ్రౌండ్‌ సిబ్బంది బొగ్గును మండిస్తున్నారు.వార్దా తుపాను కారణంగా చిదంబరం స్టేడియంలోని పిచ్‌ బాగా తడిసిపోయింది. పిచ్‌పై ఉన్న తేమను తగ్గించడానికి గ్రౌండ్‌ సిబ్బంది సంప్రదాయ పద్దతిని ఉపయోగిస్తున్నారు.
ఇందులో భాగంగా ఎర్రగా కాలుతున్న బొగ్గులను ఇనుప ట్రేలలో పోసి వాటి కింద స్టంప్స్‌ను ఉంచి పిచ్‌పై అటు ఇటు తిప్పుతున్నారు.ఇలా చేయడం వల్ల మామూలుగా కంటే చాలా వేగంగా పిచ్‌ ఆరి పోయి మ్యాచ్‌ కోసం అందుబాటులోకి వస్తుం దని టిఎస్‌సిఎ నమ్ముతుంది.పిచ్‌ ప్రస్తుత స్థితిపై సౌత్‌ జోన్‌ క్యురేటర్‌ విశ్వనాథన్‌ సంతృప్తి వ్యక్తం చేశాడు.
మ్యాచ్‌కు సిద్దం చేసిన పిచ్‌ ఔట్‌ ఫీల్డ్‌ మంచి స్థితిలో ఉన్నాయి.అయితే మ్యాచ్‌ సందర్భంగా పిచ్‌ ఎలా స్పందిస్తుందో చెప్పలేను అని పేర్కొన్నాడు.ఇక చెన్నై స్టేడియానికి అత్యు న్నత డ్రైనేజీ వ్యవస్థ ఉందని విశ్వనాథన్‌ వెల్లడిం చాడు. కాగా నేడు చెన్నైలో టీమిండియా, ఇంగ్లండ్‌ జట్ల మధ్య అయిదవ టెస్టు జరుగ నుంది.స్టేడియం బుధవారం తడిగా ఉండటంతో ఇరు జట్లు ప్రాక్టీస్‌కు దూరంగా ఉన్నాయి.ఔట్‌ ఫీల్డ్‌ కూడా ఆరలేదు.మరోవైపు అయిదవ టెస్టును ఎలాగైనా నిర్వహించాలని పట్టుదలతో టిఎస్‌సిఎ తీవ్రంగా శ్రమిస్తుంది. అమ్మ కోసం వినూత్న నివాళి అయిదు టెస్టు మ్యాచ్‌ల సిరీస్‌లో భాగంగా టీమిండియా,ఇంగ్లండ్‌ జట్టు మధ్య చివరి టెస్టు శుక్రవారం చెన్నైలోని చెపాక్‌ స్టేడియంలో ప్రారంభం కానుంది.
కాగా టెస్టు సిరీస్‌లో ఈ టెస్టు షెడ్యూల్‌ ప్రకారం డిసెంబర్‌ 16 నుంచి 20వ తేదీ వరకు జరుగనుంది.ఈ టెస్టు మ్యాచ్‌లో ఇరు జట్లకు చెందిన ఆటగాళ్లు నల్ల బ్యాండ్‌లను ధరించి మ్యాచ్‌ ఆడనున్నారు. ఇటీవల అనారోగ్యంతో మృతి చెందిన తమిళ నాడు దివంగత ముఖ్యమంత్రి జయలలితకు నివాళులర్పిస్తూ,గౌరవ సూచకంగా ఈ విధంగా చేయనున్నారు. ఈ మేరకు తమిళనాడు క్రికెట్‌ అసోసియేషన్‌(టిఎన్‌సిఎ) అధికారిక ప్రకటన చేసింది.డిసెంబర్‌ 6న తమిళనాడు ముఖ్య మంత్రి జయలలిత అనారోగ్యంతో మృతి చెందిన సంగతి తెలిసిందే.కాగా ఈసందర్భంగా జయ లలిత మృతికినివాళులర్పిస్తూ గౌరవ సూచకంగా ఇరుజట్ల ఆటగాళ్లు నల్ల మోచేతి బ్యాండ్‌ ధరించి మ్యాచ్‌లో పాల్గొంటారని టిఎన్‌సిఎ పేర్కొంది. మ్యాచ్‌ సందర్భంగా ఎలాంటి ప్రత్యక్ష కార్యక్ర మాలు,సన్మాన కార్యక్రమాల వంటివి నిర్వహిం చడం లేదని టిఎన్‌సిఎ అధికారి వెల్లడించాడు.